
A karbidszagú táj énekese 


Ormos Gyula — eredeti nevén Papp Gyula, a keresztségben 
ezt kapta, csak később vette fel a szülőhelyére utaló nevet, s 
publikált ezen a néven 1974-től kezdődően —, verseivel a het- 
venes évek elején találkoztam a Napjaink, majd az Észak- 
Magyarország és a Kortárs hasábjain. Tetszettek a versei, leg- 
inkább talán természetközelségük ragadott meg, metaforáinak 
elevensége és a szabad versekben 1s jelenlévő dallamosság. Már 
első versei is szociális érzékenységről tanúskodtak. Ormos is, 
mint az elkötelezett irodalom zászlóshajójának számító Váci 
Mihály és a Napjaink versrovatának vezetője, Serfőző Simon, a 
kisemberek, az elesettek szószólójaként kívánt föllépni. Azt a 
közeget igyekezett a költészet eszközeivel megidézni, ahonnét 
vétetett, amely útra bocsátotta. Paradoxon: Ormos (is) azokról, 
azoknak írta verseit, akik nem olvasnak verset, legkisebb gond- 
juk a költészet, az irodalom. 

Hangja mélabús volt, leginkább talán a gordonkáéra emlé- 
keztetett, ebben a hangban fölismerhető volt az orosz Jeszenyin 
és a magyar Tóth Árpád hangja. 

Rezignált, érzelmes, nosztalgikus költészet körvonalai bon- 
takoztak ki lassan a figyelmes olvasó előtt. Ormos szinte min- 
den versében megjelennek a természet képei, a , karbidszagú 
táj" dombjai, fái, virágai, a gyerekkortól ismerős arcok, és na- 
gyon sokszor az édesanya alakja, akinek központi szerepe le- 
hetett a költő életében. 

Elégikus hangulat a versihlető erő. Borongás, mélabú, szen- 
timentalizmus. Legjobb verseiben magasra jutott Ormos, de 
költészete mégsem teljesedhetett ki. Talán nem volt elég ideje 
rá? Költői kérdés. 

Petófinek, Csokonainak, József Attilának, Adynak, Dsidának 
volt? 


Ormos a kilencvenes évekre elhallgatott. Ennek okát ma már 
nehéz volna megtalálni. Talán a társadalomban végbement 
mélyreható változások, az irodalom szerepének háttérbe szo- 
rulása bizonytalanították el? Ki tudja. Ezekben az években már 
nem publikált. 

Életében nem jelent meg kötete, de foglalkozott a gondo- 
lattal. Kilencven táján összeállított egy gyűjteményt, amit véle- 
ményezésre elküldött Vasy Gézának, a , Hetek" költői csopor- 
tosulás — Ágh István, Bella István, Buda Ferenc, Kalász 
László, Raffay Sarolta, Ratkó József, Serfőző Simon — neves 
kritikusának, aki jó véleménnyel volt a versekről, javasolta ki- 
adásukat, amire sajnos nem került sor. 

Posztumusz kötetet tart hát kezében a kedves olvasó, egy 
halott ember remélhetőleg élő, a szív ritmusával lüktető verseit. 
Mert java verseiben Ormos Gyula megszelídítette az időt, ma- 
gasabb szférákba emelte az esetlegest. Szívhez szóló versekkel, 
megindító, szép sorokkal találkozhat e karcsú könyv lapjain a 
szépre fogékony, érzékeny olvasó. 


Miskolc, 2000. február 2. 


Fecske Csaba 


Karbidszagú táj 


Otthontalan 


Vasárnap. Május. Szép tavasz van. 
Hársfák körül vad illat lobog. 

S mennem kell, nincs hogy elhalasszam 
távozásom, melyben lábolok. 


Ki nem sziszegtem még panaszban, 
vállamon ha seb dagadt s lobok — 
s mint rossz könyvet, csak átlapoztam 
minden kínt: ma majdnem jajgatok. 


Vasárnap. Május. Szép tavasz van. 
Hogy sétálnak most a boldogok! 
És én ülök az alkonyatban: 

s oly száraz a lelkem, hogy kopog. 


Karbidszagú táj 


A régi meddőhányón 

a kén virága sárgáll, 

e karbidszagú tájon 

bűz s illat együtt páráll 

A fűrésztelep mellett 

a sárarany szilács ég — 
Itt él a fele sorsod, 

s emlékezz, bárhová mégy 


Ülök a rózsehalmon, 

csüszik lassan a hold fel 

S ahol majd meg kell halnom, 
kigyül a kopár, zord hely 
Fáradt emberei és 

zaja, füstje, földje mind 
fölragyog a sivár tér 
keretében s él megint 


Lótás, loholás, munka 
inaszakadtig, a sós 
verejték, dinamit, fa 

s a csákány, az 1s valós 
Lovak kirostosodó 
ere, a telt bósz szitok, 
káromkodás-nyalábok 
mind újra megnyiíltatok 


Mint egykor sok tárna—száj — 
mik nyeltek erőt és vért 

és holtakat, mert muszáj 
megszolgálni a létért — 

De ez a múlt. Lengedez 

az avarból az illat — 

Felemás, torz kellem ez, 

mi újfent hullámzik, hat 


Rikít a telehold fönn 

A komor táj, mint álom 
Most. Valaha volt börtön 
Celláit sorra járom 
Ellepi, csillapítja 
opálos-rót sötétség 

s láthatatlan borul rá, 
mint mindenkor, a kék ég 

Karbidszagú táj 


Esti bolyongás 


Itt laktam egykor, e szelid vidéken 
apró gyerek, ki fürge mint a csík 

s kik itt dolgoznak, csöndben szeretik. 
Megállok most a tavaszesti szélben. 


Hány év 15 telt el erre, mit megéltem? — 
tűnődöm, — körben sok-sok lámpa ég 

s a bányák, műhelyek tájéka még: 
gyerekkorom titokban tettenértem. 


Az esték voltak mindig a legszebbek. 
Tavaszi esték fényessége vert meg 
e zsúfolt földön: — iroda, fehér 


fűrésztelep, csúzdák, garázs, — e tér 


kemény pántjai fognak most is össze. — 
E föld kísér el, érzem mär örökre. 

Szélcsend 


Csillant a csend — aprókat szókdeló. 
Rokkájáról a szószt: a fényt fonállá fonta 
orsóján a Hold, 

mely üstókón ragadta már az estét 

és átviláglott bordáim kózótt. 
Tüszurásnyi szellő sem osont: a bokrok 
rezdületlen ámultak ezen. 

Enyhe álom ült a széles földeken. 

A hallgatag, nagy kukoricatáblák 

közül a vénhedt meddődomb alatt 
keskeny, fehérlő ösvény talpalt és haladt 
az illatos füvű lankára, hol 

parányi bolygók szikráztak, szemernyi 
kazlak gyúltak s hunytak hirtelen, 

mint megannyi szentjánosbogár. 

Csak mentem boldogan a villanásos 
vadvirághalomban. 

Szélcsend. — 

Tücskök cirregtek mindenütt. 

Zengtek önfeledten és serényen. 

Izzott a roppant Hold fehéren. 

Nem messze folyt az álmatag Duna. 

A föld virágzott, termett — 

s csak szólt a tücskök harsány, vig dala. 

Kopárodott a csend. 

A régi bányák mintha fölneszeltek volna. 
A búzatáblák rengve megremegtek. 
Baktattam én az illatos, dús halmon át. 

A fűben apró bolygók égtek és kerengtek. — 
Köröttem mindenütt 

termő hazám. 

Az égen csillagok rezegtek 

boldogan, lazán. 

Zümmögtek, virrasztván a nyári éjben. — 
Az égre föltekintve 

hirtelen megálltam — 

s konok bordáim rejtekében 

hallgattam csak egyre: 

hazányi szívverésem. 

Asztalosműhely 


A bánya mellett dohogott a műhely: 
takarta vadszóló hámló falát 

s fenyófaillat szegte ablakát — 
kovács bajlódott füjtatóval, tüzzel. 


S itt gép munkált a törzseket hasítva; 
s robajra porzott, kélt a törzs, az ág 
halmában fészkelő erők fonák 
hatalmából csillanva már a deszka! 


Lestem én, gyerek a hús fényű fehér 
szilácsot, port, — mely gyülve egyre gyűlt. 
S dolgoztak vigan sápadt, összegyűrt 


képű mesterek, — még arcuk is a fák 


színét öltötte fel, — fehérre vált. — 
Majd szorgosan söpörtek mindenütt. 

Bányászcimborám emlékére 


A kocsma környékén gyakorta 
ódóngni láttam. Majd beteg lett. 
Együtt 15 ittunk hébe-hóba. 
Bizony, sok hekto sört ivott meg. 


Szerényen élünk. — Tönkretesznek 
kórok-bajok, ital, a bánya. 

Alig szólt már. — Az ép fecseghet. 
Testét a föld régen bezárta. 

Bányászcimborám emlékére 


Kolóniák 


Kik itt éltek: nekik papolhatott 
a történelem, a pap, — akárki. 
Szellőzködtek a szűkös ablakok, 
nyíltak a kiskertek dáliái. 


Itt éltek ők. — Az ágyásuk virult, 
tenyérnyi bár s kis lakásuk éke. 
De létük már a föld alá gurult. 
Elhullt napjaik sok szenvedése. 


Bányák félhomályába falaztan 
dolgoztak. Természetük kemény volt. 
S jóságuk: mint virradat ha pattan. 
Úgy kitárult, mint a fényes égbolt. 


Én emlékezem rájuk, míg élek. 
Feledhetném-e elnyütt életük? 
Bányászsorsnál nincs kopárabb, mélyebb. 
Apró gyerekként ballagtam velük. 


Vén kolóniáik mindig festve — 
tiszta fallal látom őket, mint rég. 
Szénpor s csillag szitál a füvekre, 
ha jönnek a krumpliszagú esték. 


Emlék 


Birsvirág és menta 

virágzik itt a régi 

aknaszájnál, 

hol dudvás salakhalom gyülemlett, 
s elkorhadt talpfák, málló 
sínszögek hevernek szerte, 

mint múmiák sorvadoznak Itt — 
s a táró fölött mély, ősi csendben 
békésen illatozik, virít 

a birsvirág és menta — 
Virágzanak hüségesen, 

mintha óriznék 

csákányok villanásait, 

izmok és elmék 

véraláfutásos kínjait; 

holt lámpák lila lángját 

kelyhük tüzébe mártják 

s ellenszegülnek 

a tunya bársony-penésznek, 
mely mint finom csipke-háló 
szóvi be most 

e komor, halotti világot, 
hűségesen őrzik a virágok 

e szikár földnek 

emléktárgyait — 

A táró fölött mély, ősi csendben 
békésen illatozik, virít 

a birsvirág és menta 

Megérkezés 


Megérkezem keser-sanyarún, 
mint egy sehonnai. Kit húz az ág. 
Nem ismer meg a falum, 

a termő augusztus végi fák. 


Egy csipetnyit a régi örömből: 

ifjúságom méze itt érett, — köves. 

S itt derűs a borgyöngy. — Kába csönd dörömböl. 
Mindenütt vad hallgatás övez. 


Lépek és a fű fejét konyítja, 
keréknyom dan el, róffent a rög, — 
egy ablak, mely a kert végébe sandít, 
arany gyümölcsfák közt becsuk, zörög. 


Megérkeztem. Hisz erre élek. — Jöttöm 
nem üdvözölte emberi, baráti szó. 

Mint kender, mégis nyűhetetlen hordom 
sorsotok: a sorsom, — fáradt utazó. 

Havas bányatelep 


Szürke és nehéz a föld. S minden embere, 
ki itt látott világot s erre él — 

bezörget minden évben ránk a tél: 

nem sokat törődünk, bajlódunk vele. 


Vastag hólepelben vénhedt házsorok — 
fölöttük drótkötélen csille jár; 

a kertekben süvöltő szél kaszál 

s éhenkórász, nyüzsgő varjúraj riog. 


Hóba süpped most a tág, kopár liget. — 
Néhány ember. Gémberedve várnak 
késő buszra. S csöndben diskurálnak. 


Vén kolóniáknál várójuk hideg. — 
Meddőhányók holt csúcsán a sipka 
mint hatalmas, hófehér kalitka. 


Magányos faúsztató 


Verejtéket nem szór már a Nap. 
Komoly faúsztatók kullognak csendesen 
súlyos törzsekkel a csillámos vízen. 

Az ősz arany derűje ködlik csak ködölve. 
Pányvázza lelkemet az elmúlásnak örve. 
Béklyója mint torok rokonhadán 

a gyászszalag. 

Meg nem futamlok már soha 

az erdőn át, se kert alatt. 

Békés megnyugvás nem kell 

és a csendes eltűnéseké. 

Már béke van. Örökre. 

Amely az életé. 


Mi dolgom is maradt még? — 
kérdezem. 

Amíg élek: az eszmét 

éltetem. 

Eszméim raját: az életet. 

A létezés borát: a végtelent. 

Szelid és fényes délutánjaim 

kelyhéből még kiszűröm 

az érett mézet és a fényt. 

A jóság tanyája fölé kitűzöm 

a füstös őszi ég színét. 

Mi maradhat még komoly faúsztatónak: 
mint tükrében elgyönyörködni a tónak. 
A sejdülő sejtéseket kimosni, 

mint tályogot, — szívemből. 

Szikkadt gyümölcsösömben 

pár körtét megenni. 

Néhány gerezd fürtöt leszedni. 

A munka Jó ízét sosem feledni. 
Gyülemelhet bármilyen bánat is eztán. 
Kezem érces erővel markol 

az egyetlen esélybe: 

győzni e roppant, gazdag betelést. 

Nénikék 


Falu és város hangulata 
sző be, ha erre járok. 

A házak előtt padok sora. 
A kertekben virágok. 


Nagy templom. Kiri errefelé. 
Házak falusi csöndje 

hív sétára itt estefelé. — 
Fákról madár köszön le. 


Gyönyörködtetném 15 szívemet: 
derű fényezze ki — kék. 
De ott ülnek padon az öreg, 
megfáradt, bús nénikék. 

Halálomig 


Ott élsz ma is. — Az elhagyott 
lakás mögött a hárs ragyog, 
aranylik s illatot vetél 

az égre, mely fehér. 


Köröttem erdők lombja zúg. 
S kolóniák között az út 
diófák, gesztenyék sora 
meg kertek illata. 


A házban fürge kis család. 
Az udvaron nagy dáliák. 
Nyár. Július van. Vakmeleg. 
A levegő remeg. 


Amott halom. Egy pince. Ol. 
Derengenek az árny alól. 
Lágy hantokon virít a sok 
cigányfü. — Szurka fog. 


A halmon tücskök. Zsong a hant. 
És mennyi lepke, mennyi hang 

és mennyi fény és mennyi nyár — 
hány szép virág, madár. 


S örökké zöldelő fenyők 
a dombon és a domb előtt. 
A tobzok közt rigó 1s szól. 
Hej boldog, messzi kor! 

Hogy szinte szálltam, mint ahogy 
leszálló fényes alkonyok 

a műhelyek repkény-falán, 

s a hűs vadalmafán. 


Az estében tej illatolt 

és csordák vén kolompja szólt. 
Emlékeimból visszadóng. 
Tünódóm: hosszü csónd. — — 


A mühelyfal repkénye tórt. 
A bánya szája mélybe dólt. 
Az aggastyán küt dobja már 
rég nem forog — lejárt. 


Kidólt a hársfa, dől a ház. 
Minden csak pusztuló ma, váz. 
Mégis, mint forgószél süvít: 

a múlt. Halálomig. 

Múlt 


Emlékszem: a rég elhagyott 
házunk mögött a hárs ragyog, 
aranyszín illatot vetél — 

az ég fönn kék-fehér. 


Körül az erdők lombja zúg, 
s kolóniák között az út: 
diófák, gesztenyék sora — 
s a kertben laboda. 


A nyirkos, szűk lakás. Család. 
Július. Nyár. És dáliák. 
Hantos halom. A pince ott. 
Cigányfü. Szurka fog. 


Estefelé tej illatol, 

s tarka csordák kolompja szól — 
a múltból vissza-visszazeng, 
tűnődöm: néma csend. 


A műhelyfal repkénye zöld, 
a bánya szája mélybe dőlt, 
az aggastyán kút dobja már 
rég nem forog, lejárt. 


Ti bányák s tavaszok hona, 
hol már a hársnak illata? 

S kökényvirágos szél — süvit 
a múlt, halálomig. 

Errefelé 


A külvárosok felé ha jársz, 

a kedély tompább itt, szegettebb, 
és minél kijjebb kerülsz, annál 
burjánzóbb gaz lepi a telket.... 
Könnyen dan itt a kedv, borús 
szürkébe mossa még a tájék. 


Itt-ott kopár póznán lámpa ing — 
nem neon, de majd az világít... . 

Fütyörészve 


Friss nyugalom terebélyesedik a földeken erre, 
s lassan a fürge határ benépesedik már; 

pár nap s gépek zörejével szaladozgat 

az új, kora szél is. 

Itt vagyok épp a rügyet bontogató erdőháton, 

s nézegetek fürkészve messzire el. 

Egy-egy Nap fészkelte magát be a fák koronáiba. 
Átellent a szelíd halmok lankái közül 
kicsilingelnek a falvak — 

s a kertek szilvásai ősszel ha teremnek: 
udvarok mély rejtekein teli üstök füstje szitál majd 
s bolondra ihatja magát, 

aki megszokta vagy a szíve beteg — 

ám most csak a fény italából ha iszol, 

rúghatsz be barátom, 

vagy a pincék még tavalyi nedüjét ha nyakalván 
hordót dugaszolsz ki — 

Jön a zsenge tavasz már 

fénye, mint vad hegyi ár, oly zuhogó — 

s mig itt járok az erdőn a szelíd gondolatokkal 
átabotában firtatva a létem: 

oly furcsa egészen, 

hogy ma tavasz van, 

hogy újra tavasz van. 

Érzem! — 

S ahogy átzeng, átzendül a fény a határon 

a gyöngéd fuvalomban — 

ki tudja, miért: 

boldogan, egyre csak 

fütyörészem. 

Krumpliföld 


Itt kapáltak egykor őseid. 

Régi múltjuk terhét viselik 
anyádban is, — ki roppan, görnyed 
tág teraszán a krumpliföldnek. 


Kapál. Május van. — Mintha szükség, 
szorongató, vak kényszerűség 
hajtaná, a cselekvés maga, — 

a test reflex hajsza-hajlama; 


mintha a földön a sorokban 
szünetjel nélkül, olthatatlan 
magot vetni volna szorgalom 
csak, világnyivá bogasodón, — 


s örökké kapálni kellene, 
hogy egy élet telke telne be, 
mint mindig eddig a dologban 
s a váltig sorjázó sorokban. 


Keserűn nézem görnyedését, 
teste hogyan hajlik meg kétrét. 
Számomra örökké csak kapál. 

Itt belül is. — Nem enyhülve már. 

Félúton 


Falusi öregek 


Mint napraforgók fényes nyárutókon, 
sandítanak talán a falvak ódon 
csendjébe most a ház elé kiülve, 

ki csupa szem, ki mélázik tűnődve. 
Az alkonyatban megkapó varázsuk — 
oly moccanatlan mind és néma, árva, 
szemükből mély megértés néz a tájra: 


dereng már bennük szűk, kicsiny hazájuk. 

Falusi óregek 





Oly kék 


Esteledünk, 

de hallod még 

a rózsa-zenét 

a közelítő ég alatt — 
lányok zsinatolnak. 


Oly kék, lilahalvány 

a béke — hogy most 

a világ benne örök alkony, 
amikor a munkát bevégezzük 
és vacsorához ülünk 

tiszta ing rajtunk a nyugalom: 
a jövőt teremtésről 

hangtalan izzik tüdőnkben a szó: 
esteledünk-kihajnalodunk. 

Trakl 


Vadkórtefák. Már ellohadt 
inalva, nézd, az alkonyat. 
Virágok kózt babrál a szél, 
egy elkésett, zórgó szekér 
tóltésról visszabólogat. 
Penész szakálla házfalon. 
Hodfény veri a dombokat, 
homály van, sárga fájdalom. 


Trakl, Georg (Salzburg, 1887 — Krakkó, 1914): tragikus sorsú osztrák 
költő. Költészete az expresszionistákhoz közelít, magányos, apokaliptikus, 
elégikus, zenei. Az igazat, a mértéket és a törvényt keresi. — M. T. L. 

Félúton 


Félúton. 

Éppen visszafordulok. 

A ház koromsötét. Az udvar ég; 
egy ottfelejtett hajtú még ragyog. 


Emléked durva kelme már. 

Nem látlak tőle, oly tömör, 
gyémánt-szilánkból szőtt a szál... 
Csak szomjas csillogás gyötör. 

Nézz rám 


Nem emlékszem szemedre, 
színére hogyha látom: 
de néz rám tiszta két szem 
már túl az elmúláson. 


Sugárzik mindenünnen, 
mert mindenütt jelen van, 
rejtőzve, mint az Isten 

a lángoló bokorban. 


Izzító tüzben állok 

tűz nélkül 15. Mivégre! 
S kísér örökkön, áldott 
szemednek szemverése. 

Nyár Erzsivel 


Kékló égbolt. Lenn a veteményes. 

A dombon a tengeritábla virult. 

Dús bajszot bontott. — Ültünk a fényes 
délutánban, a testünk ósszesimult. 


A szőlők között néhány gyümölcsfa 
sikár terebélye s köztes ültetést 
jelezve itt-ott krumpli meg répa. 
Diskuráltunk, s néztük az érett vetést. 


Tikkasztó hőség a hosszú völgyben. 
Porosan pihent az ünnepi falu. 
Tücsök szólt a vasárnapi csöndben, 
boglyákból illat szállt: nyári, jószagú. 


Sötétedett. Anyádék már vártak. 
Leballagtunk a hűvös, esti házba. 
Szelíden átöleltem a vállad. 

A tornácon szegfű nyilt s lombos mályva. 

Tudom már 


Hogy egyszer eljössz hozzánk, 
sokat gondoltam erre. 

Rakott, kockás lesz a szoknyád, 
s ha leülnél, szétterülne. 


Ha éppen sár lesz, lábad 
letörlöd s csöndben lépsz be. 
Nézem a frizurádat. 
Szatyrod teszed a székre. 


Tudom már, nem jóssz soha hozzánk. 
Emléked jár folyvást ide. 

Minden este a konyhánk 

szép komolyságoddal van tele. 

Szelíd ősz 


Erdőnk felől az este lábal. 

A völgy homálya egyre gyűl. 

A kert gyümölccsel telve és virággal. 
Rajtuk az érés csöndje ül. 


A körte ó-arannyá barnul, 
füzére fényben ég s a fa. 
Magház kovad, repedve sajdul. 
Száll a virágok ősz szaga. 


Tán elmúlásom ujja érint. 
Gondolkodom, véget nem érőn. 
Konok, közelgő messzi tél int 
az is az őszi fényben érőn. 


A ház előtt anyám motozgat. 
Még pillanatra elidőz. 

Tesz-vesz halkan, elálmodozgat. 
Olyan, mint ez a szelid ősz. 

Szelid ősz 


Amikor legutóbb 


Amikor legutóbb jártam itt, 

az a kis öregasszony élt még. 
Terhek görbesztették meg kicsit, 
éveit apránként felélték. 


Hiába nézem már udvarát 
emlékeim bolygatva elő — 
Mikor itt Jártam: virághavát 
szórta a szép húsvéti idő. 


Kis házikója még a régt. 

Belül a sut, kihűlve végleg; 
zsákok; az ócska lóca; némi 
bűz 1s; ágy, asztal meg a székek. 


Emlékszik rá a Bódva, a rét, 

a vetések, a szólódombok. 
Mint bimbóból a rózsa — sötét, 
nehéz dolgaiból kibomlott. 


Meghalt. Lásd, a Föld is kevesebb. 
Hiába szór aranyat a nyár. 

Hol van fürgesége? — Nem leled. 
Keresnéd? — hol van jósága már! 

Diófák alatt 


Diófák alatt heverek 

Tavasz van, május; kék az ég 
A sűrű lombon átremeg 

a gyönyörű és messzi kék 


Itt lenn, a földhöz oly közel 

füvek neszében hallgatom 

— míg dől a fény, míg rámtüzel — 
a végtelent és vallatom 


Még birtokom az ifjúság: 
osztatlannak tűnő, örök 

Ma nékem suttognak e fák 

s groteszk, hogy egyszer eltűnök... 


Ki látja gyűrt szakállosan 
ma arcomat, zilált szemem 
midőn a napfény itt oson 
üdén és dús hajam terem 


mint érő tábla, fésülő 
meleg szél árama alatt? 

5 erős szememben szédítő 
láz fényei villámlanak 


Diófák alatt heverek 

itt lenn, a földhöz oly közel 
ha este lesz, hazamegyek 
és Jó anyám majd átölel 

Esti csillag 


Tündöklő esti csillag 

voltam anyám szép homlokán. 
Áradt a tavaszillat 

kontyba szedett sötét haján. 


Gyönyörködött napestig: 
boldogságunk lebegve szállt. 
Tűnt alkonyok belengik 
komoly tekintetét, szavát. 


S a roppant fény sütötte 
nyaraknak kéklik árnya még — 
s aranylik méz gyümölcse, 
mely érett kerti fákon ég. 


Virágkorunk világa! 

míg ültem kinn az udvaron: 
izzott rám Ifjúsága. — 
Anyám áldott volt, hű rokon. 


Eltűnt időnk örökre 

kering bennünk, nyaranta át. 
S habár anyám töretve: 

még érzem Illatos haját. 

Teréz, kalapban 


Bronz szél zilálta arcomat, — 
május kisárgult Napja. 

Tavasz volt, fémhűs alkonyat. 
S Teréz jött épp. — Kalapba'. 


A másik oldalon haladt 

nem látva meg. Csak illant. 

Szelíd és szép volt. — Sárga, nagy 
fák gyújtották a villanyt. 

Kereszt korhad 


Vadrózsaillat — holtat nem zavar már. 
Amott cserép vóróslik, erre réz. 

Itt hantok ódon odva. Fenn nehéz 
Nap izzik. Ujjnyi szellő sem szaladgál. 


A sírkövek közt vibráló lilában 
tüzelve ég a roppant orgona — 
mázsányi kontyot bont a fű, tova 
míg lejt a lanka fodrozódva lágyan: 


tintakék vegyül a sárga pázsiton, 
omlik okker szinű millió szirom, 
zsong, zihál, s akácok rönkje, lombja 


dús fürttől havas. Itt embert ne keress. 


Nem jár erre senki. Törpe vén kereszt 
korhad csak tovább, itt-ott, borongva. 

Kereszt korhad 


Alkony 


Tavasz! 


Tavaszi, szőke nap. — 
Tegnap szitált a hó. 
Ma barkák nyílanak. 
Ébredni, nyílni jó! 


Tündéri napsütés. 

Az erdő hogy ragyog! 
Madárraj-zendülés 

az égen arra, ott! 


Kinyílt a hóvirág. 

A hólé fut, tűnik. 
Konok, kemény világ — 
feltámadás van itt! 

Áprilisi szél 


Már áprilisi enyhe szél 
süvöltöz. Kútnál egy gyerek 
vizet ereszt. A kert fehér. 

A hídon lányka. Jót nevet. 


A délután nyugodt, derűs. 
Krumplit pakolnak épp amott. 
Hajlong az árokparti fűz, 

a szűk, kis utcák boldogok. 


És fúj a szél. És fáj a kék 

a földnek, — oly erős, örök. 
A por ragyog és messze, nézd, 
a Bükk már zöldbe öltözött. 


Hej, béke, béke! — szállj, akár 
a füzfaágak bolyhai — 

ragyog] fehéren, mint kitárt 
kis házaink ablakai. 

Estefelé 


Az égen sárga vászonként lebeg 
a fény, férce már foszladoz. 
Sötétedik, a fák közt lengeteg, 
törékeny esti szél lapoz. 


Ülj veszteg, nézd: a tóduló, sima 
bolyhokban áramló világ 
megfészkel; sző az orgonák lila 
bójáiban harmóniát... 

Alkony 


A Nap ledobja zubbonyát, 
ólmos párák közt hamvad el, 
magukba-fáradt kis tanyák 
körül az alkony vesztegel. 


Virítnak fürge jázminok 
füstölgő sárgán, bársonyan — 
szellők terelte izgatott 

meleg poroszkál álmosan. 


Szállnak villámló bogarak — 
amíg az este gőzölög, 
mézelő akácok alatt 

kábító illat hömpölyög. 


A föld terem, vad lázban ég — 
méhét okádja szüntelen, 

borul verítékes-sötét, 

és hallgatás van, béke csend. 


Tűnődve járok. Áramos 
enyhe szél lábal, zsong körül. 
A nyári éjben illatos 

virágok lelke üdvözül. 

Borszagú esték 


Az esték borszaga. 

Bizarr illattal enyhe lég. 

A gazda megpihen: gazt éget el, 
mely fürgén és ropogva ég, 
rézsút elszálló füstje 

mint az érett szilva: kék. 

A kerti fákon bőség, roskadás. 
Körtékben ínyes, ۸ز‎ kásásodás. 


Fönn messze halvány 
vitorlák lengenek 

a kékellő tavon: 
merengenek elúszó fellegek 
hattyúként hallgatag — 
karcsún fehérlenek 

a hosszú alkonyon. 


S nagy árkusok: levél pereg. 


Most bontanak tüzet 

az első ószikék. 

Lilán derengenek 
kelyhükkel hintett szegletek: 
halványan ég 

a kéken fodrozódó esti rét. 


Aranyló fürtökön a méz kiforr. 
Vígasztal majd a bor. 

Lugasban állok és latolgatok: 

hány átalagba szürhetek nedűt, 

a hordókban mennyi szesz ragyog? 
S mint lomha prés, az agg idő forog. 
Erett idő ez: érett már az elme — 
termést begyűjteni tanít 

a föld örök fegyelme. 

Ha most 


Ha most a tólgyet figyeled 
e késó, csendes estén 
amint fólé a Hold lebeg, 

a végtelen szelid atomja 

s a fény, akár nemes fém 
a tájat gyóngéden bevonja, 
hogy megcsillan levélen 

a harmat kónnyü nedve 

s az enyhe nyáridónek 
szellói kózt zizegve 

mint felkódló virágok 
emlékeink idóznek — 
érzed-e: kózelget 

foszfora az ósznek. 


Ha most a tólgyet figyeled: 
föléd is lassú Hold lebeg — 
s a nappalok már fogynak, 
az árnyak egyre nónek 

s a bolygók míg forognak, 
galaxisok pórógnek: 

az időnek ütódnek — 

lásd, holdunk is maholnap 
a nyárból őszbe görnyed. 


Ne jöjjön ószód, kedves. 
Maradj meg nyári égnek. 
Már gyors iramban hüznak 
folóttünk át az évek. 

Külvárosi hajnal 


Aranylanak a foszló fák még 
ragyogva-fogyva. 

Az idő is mintha állnék, 
mintha nem forogna. 


Ilyen derű már aligha fogad 
őszi hajnalon: 

dől a fény s mély áhítat 
lebeg a városon. 


Az ég ma oly kék, és a lég 
oly tiszta ma. 

A kerteken fehéren ég 

a dérnek csillaga. 


Fáradtan, szinte elcsigázva 
munkából jövök. 

A lelkem könnyű, oly vidám ma, 
mint játszi vizkörök. 


Tán sorsom hűs ezüstje fénylik 
köröttem, mint a Nap. 

Bevon, cirógat és kibékít. 

De szívem: hallgatag. 

Sajdulás 


Csak ülók a dombon. 

Elóttem a sárgás, nyári fényben 

a gyertyános, mely lelkemen átfut, 
mint a tiszta, hűvös kristály. 


Tavasz volt s kakukk szólt. 

Ifjú voltam és barkát szedtem én! 
Hogy iramlott a sápadt délután! 
Puha okkerben zümmögött a vén 
idő a lombtetőn, a fán. 


Itt ülök a dombon. 

Kristály derengés él a szívemben 

most is, a nyárban, domboldalba fenn. 
A gyertyánok csúcsát fény süti még — 
készül az este szívemen. 

Gyerekkor, vasárnap, este 


Vasárnap este van — 

s lila ősz meg gyönge piros. 
Várok soká az áhítatban. 
Sárgáll az ég, virágporos. 


Jó volna elhajózni mostan 

a kis toronyban csengő ércharangokig. 

S anyámat lesni, hogy kitoppan. 

Komoly, mint mindig. — Oly magad vagy itt! 


Az ősz pókként szövi már be a házat. 
Vadszóló tekergózik a romlandó falon. 
Az este szomorú s az Őszi vasárnap 
múlik lelkemben hallgatagon. 


Fölszállni, elszállni s megszállni valahol. — 
Hűvösödik. Lila ősz van s tintapiros. 

Nem messze egy vonat zakatol. 

Alvó bogarat fű harmata mos. 


S bíborodik a sötét már. 

Én egyre várom anyám. — Hova késhet? 
A küszöbre ülök. Földek párája sétál. 
Betakar. S úgy érzem, nem 15 élek. 

Gyerekkor, vasárnap, este 


Ősz, 1968 


E vasárnapi csöndben 

szinte izzó sárgában tündökölnek, 
van Gogh-i színben a fán a körték, — 
s a kertben hamvasan 

míg gyolcs párák ködölnek, 
halványaranyban földereng 

a súlytalan öröklét. 


Tündéri délelőtt süt, 

a reggelből alig fakadt; 

a fű tenyésző zöld füst, 

elnyúlik álmatag. 

Mily telt idő! telített földek és fák! 
dús, ki szedheti — 

a röpke madarak 

a lét mámorát ríjják, — 

szívem is fénnyel csordultig teli. 
Mint aki léte poklából érkezett meg, 
ámulás igéz most — 

beérni, mint a súlyos, telt gerezdek. 


A gally megroskad, termése lobog, 

éretten függve fényességbe dermed — 

a szeptemberi puha lángolásban 

a feszes héjak itt-ott felrepednek. 

Csak élni még! — biztass szelíd fény, vad varázs. 
S szemem kicsorbul szinte: végtelenbe néz. 

Ma dús kamrára lel a zümmögő darázs 

s gyümölcsökből túlcsordul a méz. 

Állok mozdulatlanul a fénysugárban; 
levél alig libeg e ragyogásban; 

a lankák közt kimagvalt szőke földek; 

a bodzatányér mélysötétbe görbed; 
ezüstös délelőtt van, üstökömre szikráz, 
hogy azt hiszed, örök időkre itt állsz — 
de szinte mindent széthasít, zilál a tűz: 
szép délelőttöm, érzem, messzetűnsz. 


Nincsen menekvés, és nem is lehet: 

tán mindent értelmessé ez tehet. 

Hiába lázadnék, 

nem foghat kézen semmi kéz. 
Levélfonákon halkan cseng a réz. 

Hullott gyümölccsel telt az ól, kosár, a tál. 
Az élők közt lebeg és reng a rosta 

s kiütközik, mint vastagszó borosta 
körös-körül a nesztelen halál. 


A délutánba nyúlik át az árnyék. 

A dáliák kelyhe mintha megremegne. 
Még szirmukon fehérlő, lusta nyárvég — 
az udvarra gazdátlan pókfonál lebeg le. 
Csak élni még, csak élni! 

ha félholtan, ha tengve! 


A fény halványabban szüremlik, lásd 

e lúgozott mélyszőke csöndbe, 

a lágy, szendergő völgybe. 

Az alkonyatból este rajzolódik. 
Kemény hegyek felől 

már messziről 

megcsillan az Ősz. 

A konyhába a forgács friss illata jön be. 
A dombokon fehéren gomolyog a gőz. 

Hamuszínben 


Csontos öreg ködök 
hámlottak a reggeli lég 

szürke szikkadt kazánházában 
a múlandóság köveképp. 


Itt csak a közelben, ahol 

még mindent látni lehetett — 
az ojtott rózsákkal futtatott 

s ágyással csordultig kert felett 


Hervadtnak, öröknek tűnt, ahogy 
a margaréták pici sárga búbja 
fehér, de már nehézkes 

szirmait vízszintesen kinyújtja. 


S a magasra nőtt szárak, gazok 
száradt, hallgató falában 
néném tűnt föl — csak állt 

a hamuszínű hanyatlásban. 

Eső 


Sós, ősz végi eső szitál — 
Nyirkos hűvösre ébredek. 
A lompos felhők földjein 
most felkódól a régi táj. 


Véneket szakasztó idő, 
a gyökerek közé visz el, 
röggé mossa az arcokat 
és álcáz, míg a sír kinő. 


Örökké ők köhögnek itt, 
a vért kópók, oszló tüdőt 
vetélők, puha nyirkokon, 
ködön túl álmaik fércelik. 


Nem ezt, de mást. Ki tudja még?! 
Hisz megtermi a föld, a bölcs — 
Kikémlelnek az ablakon, 

hol háramol a nyers sötét. 


Hol háramol, szitál a köd 
s a sár patái cuppogók, 

amerre dombok és szelek 
könyöklenek az ég fölött. 

Béke 


Sópri a kiskerti avart a gazda 

s a rőt virágszálgazt kupacba töri, 
felesége közben évődve köti 
szavait, kicsit élezve ravaszra. 


Ónpuha leplében hogy surrog a csend, 
huzatos boga közt a tiszta fáknak: 
megbékélt szülőkként töprengve állnak 
az 6٥2 kései fényében. S ez a rend. 


Rejti a pince a bort már. Tömören 

Jött meg az ősz. Derűsen alkonyodik. 

A Hold rajzolata, mint karcsú ladik — 
gyul fönn. Egyhamar el nem száll örömem. 

Osz 


Eső zuhog. Az udvaron a csorgó 
ereszcsatorna egyhangú zenéje. 
Pörög az orsó, lásd, időt vetélve — 
Esik. S telik a pléhvödör, a korsó. 


Itt ér az ősz. E vert szezont kibérli. 
Alant gomolygó fellegek vonulnak. 

A kerti fák bár gyümölccsel konyulnak, 
de a dália már szirmát fecsérli. 


S a többiek; a rózsák horgadoznak — 
A górészálon őszi szél motozgat, 
bár ott kuncorog a cséve lombosan. 


Itt ér az ősz. Az orsó perdül egyre. 


Mennék a fényre még, ózondús hegyre — 
De posztom itt tart okkal-oktalan. 


63 


Nehezebb 


A könyvemet becsukom akkor, ott. 
Néhány virág. Most virítanak. 

Telt évek tömbje súlyosul, ragyog 
mögöttem is a száraz fény alatt. 


Ősz van. Olykor dér száll le a fákra, 
és konganak kifosztva termeim, 
s veszendőben kincsek hosszú nyája 
napos nyaraknak tolvaj telkein. 


Fúj a szél is szürke illatokkal, 
falakról sárga alkonyat csorog — 
szemközt kórók. S villogó borokkal 
a táj terített asztala lobog. 

